ஒரு நாளின் ஒட்டுமொத்த இரத்த அழுத்தத்தை அளவிடும் கருவிகள் நாள்முழுவதும் ஒவ்வொரு அரை மணி நேரத்திற்கும் அளவுகளைக் காண்பிக்கும். இரவு நேரங்களில் தற்காலிக உயர் இரத்த அழுத்தம் போன்ற சிக்கல்களைக் கண்டறியவும் கட்டுப்படுத்தவும் பயன்படுத்தப்படுகிறது. தூங்கும் நேரத்தைத் தவிர்த்து, ஒரு நாளின் ஒட்டுமொத்த இரத்த அழுத்தத்தைக் கண்காணிக்கும் கருவிக்கு பதிலாக வீட்டிலிருந்தபடியே கண்காணிக்கும் கருவிகள் இது போன்ற காரணங்களுக்காக பயன்படுத்தப்படுகிறது. வீட்டிலிருந்தே கண்காணிக்கும் கருவிகள் உயர் இரத்த அழுத்தத்தைச் சமாளிப்பதற்கும் வாழ்க்கை முறை மாற்றங்கள் மற்றும் இரத்த அழுத்தம் தொடர்பான மருந்துகளைக் கண்காணிப்பதற்கும் பயன்படுத்தப்படலாம். ஒரு நாளின் ஒட்டுமொத்த இரத்த அழுத்தத்தை அளவிடும் கருவிகளோடு ஒப்பிடும் போது வீட்டிலிருந்தே கண்காணிக்கும் கருவிகள் மிகவும் பயனுள்ளதாகவும் குறைந்த செலவில் இருக்கும் மாற்றுவழியாகவும் இருப்பதாக அறியப்படுகின்றன.

தற்காலிக உயர் இரத்த அழுத்தம் தாக்கம் ஒரு பக்கம் இருக்க, பெரும்பாலான நோயாளிகளுக்கு மருத்துவக் கூடத்திற்கு வெளியே செய்யப்படும் தமனி சார்ந்த அழுத்த அளவீடுகள் பொதுவாக குறைவாகவே காண்பிக்கப்படுகின்றன. உயர் இரத்த அழுத்தத்தின் ஆபத்துகள் மற்றும் பாதிக்கப்பட்ட நோயாளிகளுக்கு தமனிசார்ந்த அழுத்தத்தை குறைப்பதில் உள்ள பலன்கள் ஆகிய ஆய்வுகள் மருத்துவ சூழலில் உள்ள அளவீடுகளை அடிப்படையாகக் கொண்டிருக்கின்றன.

இரத்த அழுத்த அளவீடு எடுப்பதற்கு 30 நிமிடங்களுக்கு முன்னதாக தேனீர் அருந்துதல், புகையிலை புகைத்தல் அல்லது கடுமையான உடற்பயிற்சி ஆகியவற்றை செய்யாமல் இருந்தால் மட்டுமே துல்லியமான அளவீடு கிடைக்கும். தேங்கு பை நிறைந்து இருந்தாலும் கூட இரத்த அழுத்த அளவீட்டில் சிறிய தாக்கத்தை ஏற்படுத்த வாய்ப்பிருக்கிறது. அதனால் ஒருவருக்கு சிறுநீர் கழிக்க வேண்டும் என்று தோன்றினால் அளவு எடுப்பதற்கு முன்னதாக கழித்து விட்டு வருவது நல்லது. அளவீடு எடுப்பதற்கு 5 நிமிடங்களுக்கு முன்னதாக ஒருவர் பாதங்களை தரையில் பதியவைத்து மூட்டுகளை குறுக்கே போடாமல் நாற்காலியில் நேராக உட்காரவேண்டும். சட்டைகளுக்கு மேலே சுற்றுப்பட்டையை வைத்து எடுக்கப்படும் அளவீடுகள் துல்லியம் குறைவாக இருக்கும் என்பதனால் இரத்த அழுத்த சுற்றுப்பட்டை எப்போதும் தோலில் படும்படியே எடுக்கப்படவேண்டும். அளவீடு எடுக்கும் போது பயன்படுத்தப்படும் கரம் தளர்வாகவும் இதய அளவிற்கும் வைக்கப்படவேண்டும். எடுத்துக்காட்டாக மேசையின் மேல் இருக்கும் படி வைக்கப்படவேண்டும்.

தமனி சார்ந்த அழுத்தம் நாள்முழுவதும் மாறிக்கொண்டே இருக்கும் என்பதனால் அளவீடுகளை ஒப்பிடுவதற்காக நீண்ட கால அளவுகளின் மாற்றங்கள் நாளின் அதே நேரத்தில் கண்காணித்தல் அவசியமாக இருக்கிறது. பொருத்தமான நேரங்களாவன:


தானியங்கி தன்னிறைவான இரத்த அழுத்த கண்காணிப்புக் கருவி குறைந்த விலைக்கே கிடைக்கிறது. சில கருவிகளில் ஆஸ்லமேட்ரிக் முறைகளோடு கோரட்கார்ஃப் அளவீடுகளும் சேர்ந்து இருக்கிறது. சீரற்ற இதயத்துடிப்பு இருக்கும் நோயாளிகளுக்கு வீட்டிலேயே அவர்களுடைய இரத்த அழுத்தத்தைத் துல்லியமாக அளவிடுவதற்கு இது உதவுகிறது.

தோலினுள் உட்செலுத்தி செய்யப்படும் அளவீடுகள்
உயர் தமனி சார்ந்த அழுத்தம்
இரத்தநாள எதிர்ப்பாற்றல்
வீட்டிலிருந்தே கண்காணித்தல்